cyanic-selkie/wikianc huggingface dataset:
Fraquelfing
Geschichtleches
Um Territoire vun der Uertschaft gëtt et Reschter vun engem merowengesche Kierfecht.
D'Kierch Notre-Dame vu 1730 gouf géint 1950 frësch opgeriicht.
Fénétrange
Fénétrange ( Finstingen) ass eng franséisch Gemeng am Departement Moselle an der Regioun Grand Est.
D'Uertschaft läit am Parc naturel régional de Lorraine op enger Héicht vun 227 - 317 Meter um lénksen Uwänner vun der Saar. Um Territoire vun der Gemeng lafen nach fënnef Baachen, déi all Nieweflëss vun der Saar sinn, an zwar: de Brueschtbach d'Otterlach, de Ruisseau de Trinckweiher de Roedelbach an eng Baach ouni Numm déi beim Sandre de Code A90703 huet.
Bibliographie
Eng Bibliographie ass eng Lëscht vu Bicher oder soss Dokumenter, z. B. Artikelen, déi bestëmmt Gemeinsamkeeten hunn.
Zorte vu Bibliographien
Eng thematesch Bibliographie stellt Wierker zu engem bestëmmten Theema oder Sujet zesummen. Dëst kann eng eegestänneg Publikatioun sinn, oder awer Deel vun enger, wéi z. B. bei wëssenschaftleche Wierker, Artikelen oder Theesen. An deene leschte Fäll vereent d'Bibliographie déi Dokumenter, déi fir déi Aarbecht verschafft gi sinn.
Eng systematesch (oder allgemeng) Bibliographie bréngt d'Referenze vun Dokumenter zesummen, déi an engem bestëmmte geographesche Raum oder enger bestëmmter Period erauskomm sinn.
Eng speziell Form sinn d'Nationalbibliographien, an deene vun offizieller Säit déi Wierker repertoriéiert ginn, déi an engem Land publizéiert ginn (kuckt: Dépôt légal). Zu Lëtzebuerg ass dat z. B. D'Bibliographie luxembourgeoise pour l'année..., déi vun der Nationalbibliothéik erausgi gëtt. Eng signaletesch Bibliographie gëtt just déi wesentlech Referenze vun Dokumenter (wéi den Auteur, Titel, Publikatiounsjoer a –plaz, asw.). Eng analytesch Bibliographie gëtt doriwwer eraus eng neutral inhaltlech Kuerzbeschreiwung. Eng kritesch Bibliographie mécht Bewäertungen iwwer déi Dokumenter, déi drastinn. Dem Fall no kann een eng Bibliographie och ausféierlech Bibliographie oder Auswielbibliographie nennen.
Soss
D'Verbreedung vun anere Medie-Supportë wéi dem Pabeier, huet nei Begrëffer wéi Filmographie, Discographie a Webographie mat sech bruecht.
Um Spaweck
Lëtzebuergesch Bibliographien
Vertikal Signalisatioun
D'Vertikal Signalisatioun sinn all déi Signaler déi vertikal nieft oder iwwer de Stroossen ubruecht sinn, an déi dozou déngen d'Sécherheet vun de Stroossebenotzer ze garantéieren, sief et datt s'op Geforen hiweisen, oder op d'Virschrëfte vum Code de la route. Si hëllefen och de Benotzer am Viraus Decisiounen ze treffen, andeems se z. B. Direktioune scho wäit virun enger Kräizung uweisen, oder Parkplaze laanscht Autobunnen, a speziell Ekipementer wéi z. B. Autobunnstelefonen.
Zu der vertikaler Signalisatioun gehéieren, all d'Verkéiersschëlter, d'Signalisatiounsluuchten op de Kräizungen, an aner Installatioune wéi z. B. d'Informatiounspanneauen iwwer den Autobunnen.
Flintenzauber
Flintenzauber ass eng grouss Oper fir 9 Solisten, Chouer a synfoneschen Orchester (2004-2006) vum Nico Helminger (Text) a Camille Kerger (Musek).
Vertikal Signalisatioun
Vertikal Signalisatioune kënne fest ugemaach sinn oder se kënnen als mobil Signalisatioun enger bestëmmter Verkéierssituatioun ugepasst sinn.
Flintenzauber
No hirer Uropféirung am Stadtheater vu Münster gouf dës Oper och zu Lëtzebuerg am Kader vum Programm vun der Kulturhaaptstad 2007 opgefouert.
Vertikal Signalisatioun
Den Atelier fir déi Vertikal Signalisatiounen, déi op Staatsstroossen zu Lëtzebuerg gebraucht ginn, ze produzéieren ass um Site vun der Ponts et Chaussées zu Bartreng, wou all Joer eng 10.000 Stéck an alle Gréisste mat Hëllef vu Lettrage oder Seriegraphie fabrizéiert ginn.
Um Spaweck
Signalisation routière Segnaletica verticale
Universitéit vu Cambridge
D'Universitéit vu Cambridge (engl:University of Cambridge) ass eng englesch Universitéit zu Cambridge. Si gouf am Joer 1209 vun Dozenten a Studenten déi vun Oxford fortgaange sinn, gegrënnt. Den offizielle Grënnungsdatum vum College, Peterhouse, war 1284.
D'Universitéit vu Cambridge ass eng vun den Universitéiten op der ganzer Welt, déi de gréisste Prestige hunn. Aus hir komme méi wéi 80 Nobelpräisdréier. <
Maurice Druon
1948 gouf hie mam Prix Goncourt fir säi Roman "Les grandes familles" ausgezeechent.
Den 8. Dezember 1966 gouf hien an d'Académie française gewielt, wou hien de Georges Duhamel ersat huet.
Vun 1973 bis 1974 war hie Kulturminister.
Canton d'Uzès
De Canton d'Uzès ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Sisyphos
De Sisyphos (oder Sisyphus) ass der So no de Jong vum thessalonesche Kinnek Aiolos a vun der Enarete, Erbauer an éischte Kinnek vu Korinth. Hien huet d'Merope bestuet a war de Papp vum Glaukos a Grousspapp vum Bellerophon.
De Sisyphos huet sech ëfters mat de Gëtter ugeluecht. Nieft anere Spiichten ass et him z. B. gelongen den Thanatos a seng Gewalt ze bréngen sou dat keen op der Äerd méi stierwe konnt, bis den Ares den Doud befreit huet. Am Zesummenhang mat sengem eegenen Doud huet hie senger Fra verbueden e bäizesetzen fir datt en den Hades konnt froen zeréckzekommen a seng Fra fir dat schwéiert Vergoen zur Ried ze stellen (dat alles just fir dem Doud z'entkommen).
Wéi en dunn awer am héijen Alter trotzdeem gestuerwen ass huet hien am Hades fir säin infame Liewenswandel eng schwéier Strof kritt: hien huet misse bis an all Éiwegkeet e riisege Fiels e Bierg erop drécken dee virum Zil duerch säi Gewiicht ëmmer erëm erofgerullt ass. Dohier kënnt och de Begrëff Sisyphusaarbecht fir eng Aarbecht déi vill Méi kascht an net vun Erfolleg belount gëtt.
Literatur
De Sisyphosmythos ass och an d'Literatur agaangen, virun allem duerch d'Drame vum Aischylos, Euripides an dem Sophokles. Den Albert Camus huet säi philsopheschen Essai iwwer den Ënnerscheed tëscht Hoffnung a Wierklechkeet, deen net z'iwwerbrécken ass, "Le Mythe de Sisyphe" genannt.
Stréihallem
E Stréihallem oder Schallimo ass e klenge Rouer vun e puer Millimeter Duerchmiesser, mat deem sech duerch Ënnerdrock (duerch d'Suckele mam Mond, eng Flëssegkeet aus engem Behälter (z. B. engem Glas oder enger Fläsch) drénke léisst.
"Schallimo" kënnt vum franséische chalumeau, dat sengersäits op dat Laténgescht calamus ("Lëtschen, Rouer"), mam Diminutiv-Suffix -ellus, zeréckgeet.
Wéi den Numm et noleet, waren et fréier Hällem aus Stréi, déi geholl goufe fir drun ze suckelen. Dono ware se laang aus Plastik, wat als Folleg hat, datt der vill dovun an der Natur oder am Mier gelant sinn.
D'Schallimoe ginn dowéinst elo aus verschiddenem ëmweltfrëndleche Material hiergestallt, wéi z. B. aus Glas oder Metall.
Zanter dem 3. Juli 2021 ass et an de Memberlänner vun der Europäescher Unioun net méi erlaabt, Schallimoen aus Plastik ze verkafen.
Othe
Othe ass eng franséisch Uertschaft a Gemeng am Departement Meurthe-et-Moselle an der Regioun Grand Est.
7. November
De '''7. November''' ass den 311. Dag vum Joer (312. am Schaltjoer) am Gregorianesche Kalenner.
Schinopsis lorentzii
De Quebracho (Schinopsis lorentzii) ass e Bam aus dem subtropesche Südamerika. E gëtt och nach roude Quebracho oder Quebracho colorado genannt, fir e vun anere Quebrachobeem mat haardem Holz z'ënnerscheeden.
De Quebracho, deen zu der Famill vun den Anacardiaceae gehéiert, wiisst am Gran Chaco an Argentinien, am Paraguay an a Bolivien.
De Quabracho ass ekonomesch wäertvoll wéinst sengem haarden a resistenten Holz an och wéinst dem héijen Tanningehalt (iwwer 30%) vu senger Schuel. 1895 gouf op Initiative vu Lëtzebuerg (deemools am Däitschen Zollveräin) e "Gerbstoffzoll" agefouert, fir sou déi lëtzebuergesch Louschläisserte virun der Konkurrenz vum Quebraco aus Argentinien ze schützen.
Den Numm kënnt mat grousser Warscheinlechkeet aus dem spuenesche quiebrahacha, Axtebriecher, well säin Holz sou haart ass.
Extrakte vun senger Schuel ginn och an der Medezin ugewant, haaptsächlech fir Asthmamedikamenter.
Joseph Fourier
De Jean-Baptiste Joseph de Fourier, gebuer den 21. Mäerz 1768 zu Auxerre a gestuerwen de 16. Mee 1830 zu Paräis, war e franséische Mathematiker a Physiker.
Canton de Vauvert
De Canton de Vauvert ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Nandu
En Nandu ass eng Vullenaart a Südamerika aus der Uerdnung vun de Lafvullen. Wéi och déi aner Lafvullen kënnen d'Nanduen net fléien.
Nandue gi bis zu 1,40 Meter grouss, d'Héicht vum Réck läit bei ongeféier 1 Meter. Si hunn e Gewiicht vun 20 bis 25 Kilogramm. Weibercher sinn e bësse méi kleng.
Nandumännercher probéieren duerch Kämpf en Harem vun 2 bis 12 Weibercher z'erueweren. Wann et hinne gelongen ass, maache si e Lach vun engem Meter Duerchmiesser an de Buedem, wou all Weibchen an der Zäit vun e puer Deeg seng Eeër draleet. D'Ausbréie vun de bis zu 50 Eeër an d'Opzuucht vun de Jonken iwwerhëlt de Männchen.
NGC 604
Den NGC 604 ass en H-II-Gebitt an der Galaxis Messier 33 am Stärebild Triangulum. Hien huet eng Wénkelgréisst vu ronn 1',9 × 1',2 a gouf den 11. September 1784 vum Wilhelm Herschel entdeckt. Et ass eent vun de gréisste bekannte H-II-Gebidder.
Den NGC 604 läit an engem Spiralarm vun der Galaxis M33, déi och als "Dräiecksniwwel" bekannt ass. Mat enger Distanz vun 2,8 Millioune Liichtjoer ass eis den M33 zimmlech no; si ass e Member vun der Lokaler Grupp, där och eis Mëllechstrooss ugehéiert. Den M33 huet nach weider H-II-Regiounen, wéi z. B. den NGC 595 an den NGC 592.
Den NGC 604 ass eent vun de gréissten Stäregenesisgebidder, déi Astronomen an eise direkten Noperschaftgalaxië fonnt hunn. D'Gebitt huet eng Gréisst vu ronn 1300 Liichtjoer an huet méi wéi 200 jonk a ganz waarm Stären (der héijer Temperatur entspriechend bloelzeg gefierft), déi eréischt an de leschten dräi Millioune Joer entstane sinn. Spektralanalyse soen, datt d'Regioun ongeféier sou vill aktiv, masseräich Wolf-Rayet-Stäre wéi blo Stären huet. Ronn 50 dovun hu sech wärend enger eenzeger Phas vun enger grousser Stäregenesis viru ronn 4 Millioune Joer gebilt.
Den interstellare Medium am NGC 604 huet komplex Blosestrukturen a Filamenter. No haitegem Wësse sinn déi Strukturen engersäits duerch de staarke Stärewand vun de jonken, waarme Stären, anerersäits duerch Supernova-Explosiounen entstanen.
Chariten
D'Chariten (déi Graziéis) waren déi dräi Duechtere vum Zeus a vun der Eurynome; d'Gëttinne vun der Schéinheet a vum Charme. Hir Nimm sinn:
Meeschtens si s'als Begleederinne vum Hermes, der Aphrodite a vum Appollo opgetrueden, mä si hale sech och gär a Gesellschaft vun de Musen an den Horen op.
D'Chariten danzen a sangen, a si mat Rousen a Myrte gerëscht. Se sinn op ville verschiddene Plaze veréiert ginn, besonnesch zu Athen, Olchemos a Sparta. An der Konscht si se gär duergestallt ginn, a fréierer Zäit gekleet, spéider éischter plakeg.
Rout Rommel
D'Rout Rommel, Beta vulgaris subsp. vulgaris var. conditiva, ass eng Planz an e Geméis aus der Famill vun de Fuusseschwanzplanzen (Amaranthaceae).
Ubau
D'Rout Rommel gëtt am Summer direkt an de Buedem geséit. D'Rekolt ass am Hierscht bis zum éischte Frascht.
D'Rommelsméck (Pegomya betae) ass en Insekt dat seng Eeër ënner d'Blieder vun der rouder Rommel leet. D'Larve friesse Gänk duerch d'Blieder.
Inhaltsstoffer
D'Rout Rommel ass kalorienaarm (100g réi just 42 kcal) a liwwert vill Mineralstoffer, wéi Magnesium, Eisen, Koffer a Mangan, a Vitaminn wéi Folsaier. Si späichert kleng Quantitéite vu Nitraten, déi bei falscher Lagerung zu Nitrite ginn, déi gëfteg sinn. Bei staarkem Erhëtzen, virun allem beim Broden an der Pan, entstinn Nitrosaminen, déi kriibserregend sinn. Rout Rommele soll een dofir nëmmen eemol an dobäi net ze staark erhëtzen.
Guillaume Le Gentil
De Guillaume Joseph Hyacinthe Jean-Baptiste Le Gentil de la Galaisière gebuer den 12. September 1725 a gestuerwen den 22. Oktober 1792 war e franséischen Astronom.
Hien huet verschidden astronomesch Niwwelen entdeckt. Am Joer 1747 den M 32, am Joer 1749 den M 8, M 36 an den M 38. Hie soll och de Kugelstärekoup NGC 6712 entdeckt hunn. Hie gouf 1753 an d'Académie Royale des Sciences vu Paräis gewielt.
De Le Gentil huet an de Jore 1761 a 1769 un 2 Expeditiounen, bei deene Venuspassagen observéiert sollte ginn, deelgeholl. Déi zwou Expeditiounen hate wéinst schlechtem Wieder keen Erfolleg.
Claude Lenners
De Claude Lenners, gebuer 1956, ass e lëtzebuergesche Komponist.
De Claude Lenners ass Museksprofessor am Conservatoire vun der Stad Lëtzebuerg.
Als Komponist huet hien an den achtzeger Joren englesch Gedichter vun der Liliane Welch an däitsch Gedichter vum Rilke vertount. Seng Wierker goufe vum Madrigal de Luxembourg, ënner der Leedung vum Carlo Hommel gesongen.
Tranchée de Caster
D'Tranchée de Caster ass e kënschtlechen Aschnëtt duerch d'Montagne Saint-Pierre tëscht Lanaye, Provënz Léck a Canne, an der Provënz Limburg op der Grenz mat Holland.
Den Numm vun der Plaz kënnt vum Schlass Caster oder och Caester dat um ëstlechen Hank vun der Kopp stoung, duerch déi deen Aschnëtt verleeft. D'Schlass selwer steet net méi do, ass awer nach iwwer Fotoen dokumentéiert. Op der Kopp selwer steet nach de Bauerenhaff deen zum Schlass gehéiert huet den Hoeve Caster. Op deem ass nach de Wope vun der Härschaft ze gesinn mat der Devise AD ASTRA VOLO (Fléi bei d'Stären)
Dësen Aschnëtt geet duerch een haart Gestengs de Maastrichter Kalleksteen a gouf tëscht 1930 an 1933 wéinst dem Albertkanal ugeluecht, fir datt deen net huet misse mat Schleisen iwwer déi Kopp ewech goen. Den Ufank vun deem 1.300 Meter laangen, a méi wéi 60 Meter breede, Gruef ass op der Héicht vun der Schleis vu Lanaye. Hei verléisst den Albertkanal de Meusedall fir no Westen a Richtung Genk ze dréinen. De Schnëtt duerch de St.Péitersbierg ass 65 m déif. Fir dës Aarbecht ze maachen, waren tëscht 1930 an 1933 1.200 Mann un der Aarbecht an all Dag goufen ongeféier 20.000 m3 (iwwer 30.000 Tonnen) Steng ofgebaut an ewechgeraumt. D'Material gouf gebraucht fir laanscht d'Säit vum Kanal d'Däicher ze bauen, an dat Gestengs wat ze vill war gouf an d'Steekaulen an der noer Ëmgéigend gefouert. 16 Dampbulldouseren a Läffelbaggere waren op der Plaz. Ee Schinnennetz vu 65 Kilometer gouf ugeluecht, op deem 63 Lokomotiven an 1.000 déck Buggie gelaf sinn. Well vun uewen no ënnen ofgedroe gouf, waren an de Bierg Galerië gebaut ginn, mat Schächt no uewen, duerch déi d'Material dann op den Niveau vun de Gleiser getrollt ass, déi op der Héicht vum haitege Kanal ugeluecht waren.
D'Haaptsteekaul am St.Péitersbierg war zougemaach ginn an hir Aarbechter hunn, well si schonn vill Erfarung am Ofbau haten, hei als Viraarbechter weidergeschafft.
Wéi d'Tranchée de Caster fäerdeg war, war de Koup vum Gestengs dat dunn ze vill war nach sou grouss, datt d'Mille vun den Zementswierker vu Lixhe, déi niewendru louchen (an haut och nach do sinn), fir dräi Joer Material haten, fir ze verschaffen.
Rommel (Botanik)
D'Rommel läit meeschtens ënnerierdesch, kann awer an eenzele Fäll och aus dem Buedem erauskommen. D'Rommele sinn meeschtens onreegelméisseg geformt. Bei enger Rommel wiisst eng Haaptwuerzel, déi sech besser entwéckelt wéi d'Niewewuerzelen. Dëse Wuerzelsystem nennt een och allorhiz.
Bei verschiddene Planze gi sougenannte Knolle gebilt, déi néideg si fir d'Nährstoffer ze späicheren (z. B. Muerten oder Zockerrommel). Aner Planzenzorte mat Rommele sinn de Rettech, d'Fudderrommel oder d'rout Rommel. Si hunn allerdéngs nach d'Hypokotyl. Dëst ass e Sprossofschnëtt deen um Opbau bedeelegt ass.
Et ënnerscheet een tëscht der Rommelplanz an der Rommelgeophyt.
Zu de Rommelen zielen:
Nimzowitsch-Indesch Verdeedegung
D'Nimzowitsch-Indesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner de Schlësselen E20 bis E59 klassifizéiert.
D'Nimzowitsch-Indesch Verdeedegung fänkt mat follgenden Zich un:
Lafvullen
Lafvulle sinn eng Uerdnung aus der Klass vun de Vullen. Am Laf vun der Evolutioun hu verschidde Vigel hir Flugfähegkeet verluer. Zu hinne gehéieren Aarte wéi de Strauss, den Nandu an den Emu.
Nimzowitsch-Indesch Verdeedegung
Déi selwecht Stellung kann iwwer vill verschidden Zuchreiefollegen erreecht ginn, zum Beispill iwwer d'Keres-Verdeedegung 1. d4 e6 2. c4 Lb4+ 3. Sc3 Sf6 oder iwwer d'Englesch Erëffnung 1. c4 e6 2. Sc3 Sf6 3. d4 Lb4.
Lafvullen
Duerch d'Verléiere vun der Flugfähegkeet goufen och d'Muskelen an d'Knachen zeréckgebildt. Lafvigel hu just kuerz Flillekeknachen an hir Broschtmuskulatur ass och méi schwach. Dofir hu si awer méi kräfteg Been a kënne ganz gutt lafen.
Nimzowitsch-Indesch Verdeedegung
Geschicht
Dësen Erëffnungssystem ass eent vun deene wichtegste Vermiechtnesser vum groussen Theoreetiker a Strateg Aaron Nimzowitsch un d'Schachwelt. Nom Max Euwe gouf d'Nimzowitsch-Indesch Verdeedegung fir d'éischt Kéier vum Alexander Aljechin géint den Akiba Rubinstein am Joer 1914 op engem Turnéier zu Sankt Petersburg gespillt. An den Turnéiere vun den 1920er Joren huet si sech lues a lues zu dem haitege wäitverzweigten Erëffnungssystem entwéckelt.
Strategesch Grondiddi
Hirer Grondiddi no ass déi schwaarz Verdeedegungsiddi en typescht Kand vum 20. Joerhonnert: Amplaz den Zentrum direkt mat de Baueren ze besetzen, hemmt a blockéiert Schwaarz et mat anere Mëttelen, vun de Fligelen hier. De Leefer op b4 fesselt an neutraliséiert de wäisse Sprénger, dee soss e Bauerevirmarsch am Zentrum ënnerstëtze kéint. De Bauer op e6 an de Sprénger op f6 hemmen de weidere Virmarsch vum wäissen Dammebauer, doriwwer eraus verhënnert de Sprénger op f6 d'weider Besetzung vum Zentrum duerch e4.
Schwaarz sicht d'Asymmetrie, an dat aktiivt an eegestännegt Géigespill. Am spéidere Verlaf vum Spill wäert e probéieren, jee no Spillsituatioun de gehemmte wäissen Zentrum direkt unzegräifen oder en Ugrëff an Duerchbroch un engem vun de béide Fligelen z'erzilen.
Eng asymmetresch Wendung déi dacks virkënnt, ass den Oftausch vum Leefer op b4 géint de Sprénger op c3, fir do e wäissen Doppelbauer entstoen ze loossen. Wäiss huet dann de Virdeel vum Leeferpuer, mais den Nodeel, datt seng Bauerestellung un Elastizitéit verluer huet.
Den Nimzowitsch selwer huet d'Erëffnung Ideal Dammegambit genannt. Domat wollt hien zum Ausdrock bréngen, datt de wäissen Zentrum sou wierksam gehemmt gëtt, wéi wann de schwaarzen Dammebauer am Zentrum stoe géif, mä ouni d'Nodeeler, déi Schwaarz als Nozéienden an der symmetrescher Bauereformatioun vum Dammegambit naturgeméiss huet.
Rubinstein-System
Dem Akiba Rubinstein säin Zuch 4. e3 befestegt den Zentrum. Verbonne mat 5. Se2 verhënnert en och d'Verdueblung vun de Baueren op der c-Linn a séchert laangfristeg déi wäiss Entwécklung vum Kinneksfligel hier. Den Nodeel dobäi ass, datt Schwaarz net vun Ufank un ënner Drock gesat gëtt a sou Geleeënheet kritt, a Rou säin eegent Spill opzebauen. De Rubinstein-System genéisst zanter den 1920er Joren e konstant gudde Ruff. Et ass eng ganz gutt Optioun fir Spiller, déi mat Wäiss léiwer de laangfristege positionelle Virdeel siche wéi e schaarfen Ugrëff. En ass zum Beispill eng beléifte Waff vum Ex-Weltmeeschter Anatoli Karpow.
Déi dräi Haaptäntwerte vu Schwaarz sinn:
Zousätzlech huet Schwaarz follgend Méiglechkeeten:
4.... d5 kann duerch Zuchëmstellung zu de Varianten no 4.... 0-0 féieren, mä Wäiss kann och mat 5. a3 an d'Botwinnik Variant alenken, déi nom russesche GM Michail Botwinnik benannt ass. 4.... Sc6 ass d'Taimanow Variant, benannt nom russesche GM Mark Taimanow. Eng interessant Iddi ass 4.... Se4!?, wourop d'Partie dacks an d'Varianten no 4.... b6 iwwergeet, allerdéngs ka Wäiss och probéieren déi schwaarz Zuchreiefolleg auszenotzen.
4.... 0-0
Déi flexibelst a meeschtgespillten Äntwert vu Schwaarz ass 4.... 0-0.
D'Haaptvariant ass 5. Ld3 d5 6. Sf3 c5 7. 0-0. An dëser Stellung sinn déi wichtegst Varianten:
Well Schwaarz mat der Haaptvariant vum Rubinstein-System relativ gutt gefuer ass, huet Wäiss zanter den 1980er Joren no engem anere Wee gesicht fir e Virdeel z'erreechen. Dohier spillt gëtt dacks Se2 amplaz vu Sf3 fir kënnen op c3 mat engem Sprénger zeréckzeschloen an doduerch Duebelbaueren ze vermeiden.
4.... c5
Schwaarz setzt d4 ënner Drock a léisst sech d'Optiounen op fir... d5 oder... d6 an... e5 ze spillen. D'Partie kann nach ëmmer an d'Haaptvariant vu 4.... 0-0 féieren, zum Beispill duerch 5. Ld3 d5 6. Sf3 0-0 7. 0-0, mä et gëtt zwou bedeitend onofhängeg Varianten:
Klassesch Variant
D'Klassesch Variant oder Capablanca-Variant, déi vum José Raúl Capablanca gär gespillt gouf, war an den 1930er a 40er Jore populär, mä se gouf schlussendlech vum Rubinstein-System iwwerholl. Laang Zäit huet dës Variant als langweileg a remisträchteg gegollt, mä nei Iddien, ënner anerem vum Ex-Weltmeeschter Garri Kasparow, verbonne mat schaarfen Ugrëffer ënner Afferen, hunn dës Variant an den 1990er Joren nees belieft an zu enger vun deene beléiftsten Optioune fir Wäiss gemaach. Hautdesdaags ass dës Variant genee sou heefeg wéi de Rubinstein-System. Duerch den Zuch 4. Dc2 probéiert Wäiss d'Leeferpuer ze kréien ouni d'Verdueblung vun de Baueren op der c-Linn zouzeloossen an d'Feld e4 gëtt kontrolléiert. Den Nodeel ass, datt d'Damm an der Erëffnung mindestens zweemol zitt an datt d'Entwécklung vum Kinneksfligel verzögert gëtt. Obwuel Wäiss d'Leeferpuer meeschtens kritt, ass et dacks am beschte fir Schwaarz d'Stellung op ze maachen an de wäissen Entwécklungsréckstand auszenotzen. Schwaarz huet véier Haaptäntwerten op 4. Dc2:
4.... 0-0
No 4.... 0-0 séchert sech Wäiss meeschtens d'Leeferpuer mat 5. a3 Lxc3+ 6. Dxc3. Eng aner Méiglechkeet ass 5. e4, wat allerdéngs e bëssen inkonsistent mat 4. Dc2 ass, well Schwaarz am weidere Verlaf d'Méiglechkeet kéint kréie fir d'c-Baueren ze verduebelen, well d'Damm op Dc2 jo de Bauer op e4 decke muss.
4.... c5
Den Zuch 4.... c5 notzt d'Tatsaach aus, datt d'Damm op c2 den d-Bauer net méi deckt. Wa Wäiss de Bauer verdeedegt, kritt Schwaarz en einfacht Spill andeems en den Drock op d4 oprecht erhält, dohier spillt Wäiss bal ëmmer 5. dxc5. Schwaarz ka mam Leefer zeréckschloen (zum Beispill 5.... Lxc5 oder 5.... 0-0 6. a3 Lxc5) oder mam Sprénger (no 5.... Sa6 oder 5.... 0-0 6. Sf3 Sa6). Am éischte Fall wäert de Leefer sech schliisslech op e7 zeréckzéien a Schwaarz wäert eng Igelstellung (mat Baueren op a6, b6, d6 an e6) ustriewen. Wa Schwaarz mam Sprénger zeréckschléit, muss en dacks d'Leeferpuer mat... Lxc3 opginn, mä de Sprénger steet nëtzlech op c5, vu wou aus en d'Damm op c3 mat... Se4 ugräife kann. 4.... c5 5. dxc5 0-0 (d'Pirc-Variant) war ee vun de Grënn firwat 4. Dc2 net an der Mëtt vum 20. Joerhonnert net sou populär war, well d'Varianten, wou Schwaarz de Bauer mam Sprénger zeréckhëlt, als einfache Wee zum Ausgläich ugesi goufen, wärend an der Variant, an där Wäiss dat Manöver verhënnert, 6. a3 Lxc5 7. Sf3 Sc6 8. Lg5 Sd4 9. Sxd4 Lxd4 10. e3 Da5 11. exd4 Dxg5, déi schwaarz Damm aktiv steet, wärend Wäiss nach ëmmer de Kinnek a Sécherheet brénge muss. Et war d'Entdeckung vun 12. Dd2!, déi dës Variant rehabilitéiert huet, well d'Endspill no 12.... Dxd2+ 13. Kd2 e liichte Virdeel fir Wäiss enthält. Tatsächlech huet den Edmar Mednis d'Bemierkung gemaach, datt déi ganz Pirc-Variant doduerch op héchstem Niveau onspillbar ginn ass, wärend Modern Chess Openings (MCO) dës Variant als Haaptproblem vu 4.... c5 opféiert. Trotzdeem ware Spiller wéi de Kramnik gewëllt, déi Schwaarz Säit vun dëser Variant ze verdeedege géint Spiller wéi de Kasparow.
Dräi-Sprénger-Variant
D'Dräi-Sprénger-Variant 4. Sf3, och als Kasparow-Variant bekannt, ass nees populär, zanter datt de Garri Kasparow se wärend der Weltmeeschterschaft am Joer 1985 géint den Anatoli Karpow gespillt huet. Dës Stellung kann och iwwer d'Bogo-Indesch Verdeedegung entstoen.
4.... d5 féiert zur Ragosin-Variant vum Ofgeleenten Dammengambit. Déi onofhängeg Haaptzich sinn:
4.... b6
D'Hybrid-Variant hëlt hiren dohier, datt se och iwwer d'dammenindesch Zuchreiefolleg 1. d4 Sf6 2. c4 e6 3. Sf3 b6 4. Sc3 Lb4 entstoe kann. Hei sinn d'Haaptzich fir Wäiss:
4. f3-Variant
Dës Variant huet keen allgemeng akzeptéierten Numm, dohier schwätzt ee meeschtens vun der ''4. f3-Variant''. De Gligorić huet hir den Numm Gheorghiu-Variant ginn, nom Florin Gheorghiu, deen dës Variant a senger fréier Carrière dacks gespillt an domat souguer géint de Fischer gewonnen huet. Heiansdo gëtt se och Schirow-Variant genannt, nom Alexei Schirow, deen se an de fréien 1990er Jore mat Erfolleg gespillt huet, ier en dräi Partien hannereneen mat 4. f3 verluer an d'Variant opginn huet. No chess365.com heescht se Kmoch-Variant.
Mat 4. f3 probéiert Wäiss Kontroll iwwer e4 ze kréien - woubäi allerdéngs d'Entwécklung vernoléissegt gëtt - a stellt domat e Versuch duer dat schwaarzt Spill ze widderleeën, dat jo op Kontroll vum Feld e4 aus ass.
Leningrader Variant
An der Leningrader Variant beäntwert Wäiss d'Fesselung vu sengem Sprénger mat der Géigefesselung 4. Lg5. Et handelt sech dobäi ëm eng interessant Méiglechkeet, Schwaarz aus dem Konzept ze bréngen, well sech d'Spill ganz anescht entwéckelt wéi an deenen anere Variante vun der Nimzo-Indescher Verdeedegung. D'Chance vu Schwaarz besteet doran, mat 4.... h6 5. Lh4 de wäisse Leefer ofzedrängen, soudatt en net méi um Dammefligel ugräife kann. Op c5 äntwert Wäiss meeschtens mat d5.
Den Numm krut dës Variant, well se vu staarke Meeschteren aus Leningrad dacks gespillt ginn ass, wéi zum Beispill vum Wladimir Sak, vum Boris Spasski, vum Viktor Kortschnoi a vum Alexander Tolusch.
D'Haaptvariant ass 4.... h6 5. Lh4 c5 6. d5 d6 7. e3 Lxc3+ 8. bxc3 e5, wa Schwaarz eng schwaarzfeldreg Blockad wéi an der Hübner-Variant opgestallt huet, allerdéngs mat dem Ënnerscheed, datt de wäisse schwaarzfeldrege Leefer ausserhalb vun der Bauereketten entwéckelt ass. Schwaarz sollt den takteschen Trick 6.... Sxd5?! vermeiden, well Wäiss no 7. Lxd8 Sxc3 8. Db3 Se4+ 9. Kd1 Sxf2+ 10. Kc1 Kxd8 11. Dg3! Sxh1 12. Dxg7 Tf8 am Virdeel ass.
Sämisch-Variant
Dem Friedrich Sämisch säin Zuch 4. a3 fuerdert de Leefer op b4 direkt eraus. Schwaarz tauscht mat 4.... Lxc3+ 5. bxc3 de wäisse Sprénger géint de Leefer. Wäiss kritt ee kompakten Zentrum an d'Leeferpuer, wat een am entstoende Kampf fir e schaarft Ugrëffsspill auszenotze versicht, huet awer den Nodeel vum Doppelbauer op c3. Schwaarz probéiert doraus en Notzen ze zéien, andeems e seng Figure séier entwéckelt an de wäissen Zentrum mat Zich wéi c5 an d5 weider hemmt an aktiv ugräift.
Aner Varianten
Nieft den Haaptvariante gëtt et ënner anerem nach follgend Méiglechkeeten:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Nimzowitsch-Indesch Verdeedegung ënner de Schlësselen E20 bis E59 klassifizéiert.
Canton de Villeneuve-lès-Avignon
De Canton de Villeneuve-lès-Avignon ass eng franséisch administrativ Andeelung am Arrondissement Nîmes, am Departement Gard an der Regioun Occitanie.
Arthur Stanley Eddington
Den Arthur Stanley Eddington, gebuer den 28. Dezember 1882 zu Kendal a gestuerwen den 22. November 1944 zu Cambridge) war e engleschen Astronom an Astrophysiker.
Anita Wachter
D'Anita Wachter, gebuer den 12. Februar 1967 zu Bartholomäberg, ass eng fréier éisträichesch Alpinschileeferin.
Usbekistan
Geschicht
Déi fréier chineesesch Seidestrooss zitt sech bal duerch déi ganz Längt vum Land. De Staat Usbekistan ass 1925 entstanen, als Usbeekesch Sozialistesch Sowjetrepublik, a gouf 1991 vun der Sowjetunioun onofhängeg.
8. November
Den '''8. November''' ass den 312. Dag vum Joer (313. am Schaltjoer) am Gregorianesche Kalenner.
Usbekistan
Bevëlkerung
D'Land huet eng 27,7 Milliounen Awunner mat ronn 100 Nationalitéiten, dovun 71 % Usbeeken, 5,1 % Russen, 5 % Tadschiken, 4,1 % Karakalpaken, 3,2 % Kasachen, 2,7 % Krimtataren an 2,5 % Koreaner.
Sproochen
Offiziell Sprooch vum Land ass Usbeekesch, an der autonomer Republik Karakalpakstan ass och Karakalpakesch offiziell als Sprooch unerkannt. Russesch huet ëmmer nach eng grouss Bedeitung a gëtt vun deene meeschte verstanen. An de Stied Samarkand a Buchara ass och nach Tadjikesch a Persesch verbreet.
Mëtt der 1990er Joren huet d'Parlament decidéiert, fir vum kyrilleschen op dat laténgescht Alphabet ëmzeklammen. De facto sinn elo déi zwee Alphabeter a Gebrauch.
Politik
Aus den éischten direkte Presidentschaftswalen den 29. Dezember 1991 ass den Islam Karimow mat 86 Prozent vun de Stëmmen als Gewënner ervirgaangen an hie gouf deen éischte President vun der onofhängeger Republik Usbekistan. Zanterhier huet e seng Amtszäit véiermol verlängere gelooss iwwer Referendumen a Walen.
Den Islam Karimow ënnerbënnt mat Erfolleg all reliéise Fanatismus am Land. Dowéinst kann déi och duerch verschidden an Däitschland aktiv Memberen opgefallen Islamesch Beweegung Usbekistan (IBU) just nëmmen am afghanesch-pakistanesche Grenzgebitt agéieren.
Nodeem datt d'USA d'Ënnerdréckung vu reliéisen Onrouen 2005 zu Andijan am Ferganadall kritiséiert hunn, huet de Karimow hir Militärbasis am Land zougemaach. De President ënnerstëtzt awer den ISAF-Asaz am Nopeschland Afghanistan weider, dëst duerch eng Erlabnes un déi däitsch Bundeswehr fir e Lofttransportstützpunkt zu Termes z'ënnerhalen.
Déi lëtzebuergesch Regierung finanzéiert zanter 2002 iwwer d'Agence fir den Transfer vu Finanztechnologie verschidde Berodungs- a Formatiounsprojeten am Bankesecteur. Am Joer 2010 war dofir e Budget vu 95.000 Euro virgesinn.
Dima Bilan
Biographie
Wéi hien e Joer al war, ass den Dima Bilan a seng véierkäppeg Famill bei seng Groussmamm op Naberejnyje Tschelny an Tatarstan geplënnert, wou hie bis zum sechste Liewensjoer gelieft huet. Schonn als Kand war den Dima Bilan Solist am Schoulchouer an huet u ville Concoursen deelgeholl. No senger Première huet en op der renomméierter Gnesin Musekakademie zu Moskau studéiert.
2002 huet e beim Jugendmusekfestival New Wave matgemaach, wou e véierte ginn ass. Duerno huet en e Museksvideo fir d'Lidd Boom verëffentlecht a säin éischten Album Ja notschnoj chuligan (2003) erausbruecht, deen e kommerziellen Erfolleg war. Och seng nächst Lidder an Albumen hate Succès.
Am September 2005 huet en zwee russesch MTV Music Awards gewonnen. Bei der Iwwerreechung vun den MTV Music Awards krut e schonn zweemol d'Auszeechnung fir de Best Russian Act.
Europawäit ass hien am Joer 2006 duerch seng Participatioun um Eurovision Song Contest bekannt ginn, wou e mat sengem Song Never Let You Go mat 248 Punkten op der zweeter Plaz hanner Lordi gelant ass.
Am November 2006 krut e bei de World Music Awards de "Best-Selling Russian Artist Award".
Et goufen duerno zwee Lidder zesumme mam Nelly Furtado am mam Timbaland opgeholl, dëst fir säin neien engleschsproochegen Album Believe.
2008 huet den Dima Bilan sech eng zweet Kéier bei der Eurovisioun versicht, du mam Titel Believe, enger Ballad, déi vum Jim Beanz produzéiert a vum Timbaland geschriwwe gouf. Ënnerstëtzt gouf e bei senger Büneperformance vum Violonist Edvin Marton a vum Äiskonschtleefer Jewgeni Pljuschtschenko. E sollt dëse Schrëtt net bereien, mat 272 Punkten huet seng Kontributioun d'Eurovisioun 2008 haushéich fir Russland gewonnen.
2012 huet en mat der Sängerin Julija Wolkowa, déi als Member vum Pop-Duo t.A.T.u. bekannt gouf, un der russescher Virentscheedung fir de Eurovision Song Contest 2012 deelgeholl. Hiert Lidd Back to Her Future koum op déi zweet Planz, no Party for Everybody vun de Gewënnerinne Buranowskije Babuschki.
Zënter 2012 sëtzt den Dima Bilan onreegelméisseg an der Jury vun de russesche Versioune vun de Castingsendungen The Voice an The Voice Kids.
Hie verëffentlecht weider nei Albumen.
Dar es Salaam
Dar es Salaam ass de Regierungssëtz a mat 2.698.651 Awunner (Stand: 1. Januar 2005) déi gréisst Stad an Tansania.
Vuelta Ciclista a la Communidad de Madrid
D'Vuelta Ciclista International a la Communidad de Madrid ass eng Etappecourse mam Vëlo, déi an der autonomer Gemeinschaft Madrid a Spuenie gefuer gëtt.
Vun 1983 bis 2004 gouf d'Vuelta Ciclista a la Communidad de Madrid als Amateurs-Course gefuer. D'Course déi zanter 2006 zum UCI Europe Tour gehéiert, war 2006 an 2007 an der Klass 2.2 agestuuft, an ass zanter 2008 an der Klass 2.1.
Canton de Dieulouard
De Canton de Dieulouard ass eng fréier franséisch administrativ Andeelung am Arrondissement Nanzeg, Meurthe-et-Moselle an der Regioun Grand Est.
Den Haaptuert war Dieulouard.
Canton de Mont-Louis
De Canton de Mont-Louis ass eng fréier franséisch administrativ Andeelung am Arrondissement Prades, am Departement Pyrénées-Orientales, an der Regioun Occitanie.
Jean Linden (Botaniker)
De Jean Jules Linden gebuer den 3. Februar 1817 an der Stad Lëtzebuerg, a gestuerwen den 12. Januar 1898 zu Bréissel war e lëtzebuergesch-belsche Botaniker. De Jean Linden huet zu Bréissel studéiert a gouf 1835, mat knapps 19 Joer, vun der Belscher Regierung op Expeditiounsrees geschéckt, op där en duerch bal all Länner vu Mëttel- a Südamerika koum. Zäitweileg huet hie mam Alexander von Humboldt zesummegeschafft. Vun dësen am Ganzen dräi Reesen, déi bal 10 Joer gedauert hunn, huet hien eng Onmass vu Planzen heem an Europa geschéckt.
1845, no senge Reesen, koum hien hannescht op Lëtzebuerg, ass dann awer 1851 op Bréissel geplënnert, wou en d'Gesellschaft L'Horticole Coloniale gegrënnt huet. Zu Gent an zu Bréissel huet hien Zäre baue gelooss, fir déi besonnesch empfindlech tropesch Planzen unzebauen a weiderzezillen, déi en dann a ganz Europa, bis op de russeschen Zarenhaff, verkaaft huet.
Seng Sammlung vun Orchideeë gouf weltberüümt. Eng Orchideeënzort dréit souguer säin Numm: Lindensis. Hien ass den Auteur (zesumme mat sengem Jong Lucien) vun engem räich illustréierte Buch iwwer dës Blummenzort, dat laang e Standardwierk bliwwen ass. Zu sengen Haaptclienten huet eng Zäit laang de Jean-Pierre Pescatore gezielt, deen op sengem Schlass vu La Celle Saint-Cloud eng grouss Sammlung hat. Dësem wichtege Client zu Éieren huet de Jean Linden eng vu senge Publikatioune "Pescatorea" genannt.
Vun 1851 bis 1861 war hien Direkter vum zoologeschen a botanesche Gaart vum Bréisseler Parc Léopold, wou haut nach e Monument un en erënnert.
Zu Nice gouf d'Promenade des Anglais mat Palmen aus sengen Ziichtereien ugeluecht.
Eng Zäit laang war de Jean Linden och Generolkonsul vu Lëtzebuerg an de Vereenegte Staaten.
De Jean Linden ass am Alter vun 80 Joer zu Bréissel gestuerwen. Hie war de Papp vun Lucien Linden.
Säi Schwoer war den Nicolas Funck.
Das Schwarze Korps
Das Schwarze Korps, mat den Ënnertitelen Zeitung der Schutzstaffeln der NSDAP an Organ der Reichsführung SS war eng Wochenzeitung vun der SS.
Kierch Iewerleng
D'Kierch zu Iewerleng ass eng kathoulesch Kierch déi zur Par Atertdall Sainte-Claire, zum Dekanat Zentrum an zu der Gemeng Useldeng gehéiert.
Das Schwarze Korps
D'Iddi, fir eng SS eegen Zeitung hat den SS-Gruppenführer Curt Wittje, de Chef vum SS-Hauptamt, eng vun den déizäit dräi Kommandoplazen vun der Reichsführung-SS. Hauptschriftleiter sollt de Gunter d'Alquen ginn, dee schonn mat 17 an engem hlawe Joer an d'NSDAP gaange war an do Carrière gemaach hat. Fir den Himmler, deen uganks 1935 nach net fest am Suedel souz, sollt et eng Zort "Veräinsblietche" ginn. Den d'Alquen hat awer méi Grousse wëlles, mä koum mat sengen Titelvirschléi Die Bewegung oder Unser Reich beim Himmler net un. Am Februar 1935 koum d'Nullnummer vum Schwarze Korps eraus, an deem den d'Alquen, deemools SS-Sturmbannführer an engem Editorial "Unsere Aufgabe" beschriwwen huet. Op dëser Säit ass a véier Zeilen deen eezege Bäitrag ze liesen, deen den Himmler jeemools fir d'nationalsozialistesch Press geschriwwen huet.
Kierch Iewerleng
De Patréiner vun der Kierch ass den hellege Maximäin, deem säi Fest den 29. Mee gefeiert gëtt.
Das Schwarze Korps
De Franz-Eher-Verlag, deen der Partei gehéiert huet, hat d'Zeitung iwwerholl ënner der Konditioun, datt d'SS eng minimal Verkafsoplo vu 40.000 géif garantéieren. Vun der éischter Zeitung goufe 70.000 gedréckt. Am Summer waren et der schonn eng hallef Millioun.
Kierch Iewerleng
Se steet am Süde vun der Uertschaft Am Eck. Ronderëm d'Kierch ass de Kierfecht ugeluecht.
Paul Éluard
De Paul Éluard, eigentlech Eugène-Émile-Paul Grindel, gebuer de 14. Dezember 1895 zu Saint-Denis bei Paräis, a gestuerwen den 18. November 1952 zu Charenton-le-Pont, war en Dichter an ee vun de bekanntste Poete vum Surrealismus.
Kierch Iewerleng
Zur fréierer Par Iewerleng gehéiert ausser der Parkierch vun Iewerleng och nach d'Filialkierch vu Schandel.
Das Schwarze Korps
Um Ufank ware s'an der Schriftleitung zu zwéin; den d'Alquen a säi Ramplassang, de Rudolf aus den Ruthen. Spéider ware se héchstens zu aacht.
Kierch Iewerleng
Geschicht
1808 gouf Iewerleng eng eege Par, mat Schandel als Filial.
1852 gouf d'Kierch eng zweet Kéier vergréissert a krut e Grondrëss a Form vun engem Kräiz. Ageweit gouf se 1864, an d'Kierchepatréiner ware vun do un den hellege Maximäin, d'helleg Margeréit an d'helleg Agatha. Am rietse Säiteschëff gouf den Altor aus schwaarzem Marber opgeriicht.
1958 krut d'Kierch no enger Renovatioun eng Waarmloftheizung.
Déi grouss Restauratioun vun 1971
Ënner dem Paschtouer Léon Hoffmann koum et 1971 zu enger kompletter Renovéierung. Den Héichaltor an de Säitenaltor, déi am neogotesche Stil waren, goufen ewechgeholl. Den Duxall gouf ofgerappt, d'Fënstere goufen all ersat an eeche Bänke goufen opgestallt. Den ale wäertvolle Priedegtstull krut eng nei Funktioun. E gouf ëmgebaut, a gëtt als Ambo benotzt.
An dat lénks Säiteschëff koum 1972 eng nei Uergel vun der Firma Sebald vun Tréier an et gouf do Plaz geschaf fir de Kierchechouer. D'Heizung gouf ausgebaut an de Kiercheraum krut en neie Buedembelag.
Den neien Héichaltor
1988 gouf ënner dem Paschtouer Nicolas Hardt en ale Barockaltor, dee virdrun an der Méchelskierch stoung, am Chouerraum opgestallt.
D'Fënsteren
D'Kierchefënstere si vum Jean Zanter, dem Jong vum Gustave Zanter
Shaquille O'Neal
De Shaquille Rayshaun O'Neal, gebuer de 6. Mäerz 1972 zu Newark, New-Jersey, ass en US-amerikaneche Profi-Basketballspiller. Hien ass 2,16 m grouss an ass ongeféier 150 kg schwéier an domat de schwéiersten NBA-Spiller. De "Shaq" gëllt als ee vun deene beschte Basketballspiller vun allen Zäiten. Momentan steet hie bei de Phoenix Suns ënner Vertrag.
Liewen
De Shaquille O'Neal huet a senger Kandheet deelweis an Däitschland gewunnt. 1987 ass hie mat sengen Elteren op San Antonio geplënnert, wou hien op der Cole Highschool zum Starspiller gouf. No 2 Joer op der Cole Highschool huet de Shaq dunn e Studium um Louisiana State College ugefaangen. Hien huet säi Studium awer fréizäiteg ofgebrach wëll hien de beschte Collegespiller an domat prett fir an d'NBA war.
Am NBA-Draft vun 1992 gouf den O'Neal dann als éischte Pick vun den Orlando Magic gedraft. De Shaq gouf vun Ufank un zu deene beschte NBA-Spiller gezielt, soudatt hien 1993 fir d'All-Star Game gewielt gouf. Vun deem Joer un ass hien all Joer, ausser 1999 wou et keen All-Star Game gouf, erëmgewielt ginn. A schonn 1995 stoung den O'Neal mat sengen Orlando Magic an den NBA-Finals, wou hien awer géint déi villméi erfaren Houston Rockets verluer huet. Um Wee fir an d' Finals hunn d'Magic souguer géint dem Michael Jordan seng Chicago Bulls gewonnen. D'Joer drop huet de Jordan awer zeréckgeschloen an ass amplaz vun de Magic an d'Finals komm.
1996 ass den O'Neal stënterlech vun den Orlando Magic op Los Angeles Lakers gewiesselt, warscheinlech wéinst Problemer mam Penny Hardaway. Zu L.A. huet de Shaq en Dramduo mam Kobe Bryant gebilt. D'Lakers sinn zwar all Joer an d' Play-Offs komm, mä se sinn ëmmer enttäuschend gelaf. Bis 2000 de Coach vun den Chicago Bulls Phil Jackson koum a mat him koumen d'Titelen. Tëscht 2000 an 2002 sinn d'Lakers dräimol Champion ginn an den O'Neal all Kéier Finals-MVP (wäertvollste Spiller vun de Finallen). An der Saison 1999/2000 ass en zum MVP vun der Saison an 2000 an 2004 zum All-Star-MVP gewielt ginn. Bis elo ass en aacht mol an d' ALL-NBA-First-Team, zweemol an d'  ALL-NBA-Second-Team, dräimol an d'  ALL-NBA-Third-Team an dräimol an d'  ALL-NBA-Defensive-Second-Team gewielt ginn. 1996 gouf hien zu engem vun deenen 50 beschten NBA-Spiller vun allen Zäite gewielt.
An de Finallen hunn d'Miami Heat du misse géint den Dirk Nowitzki dens Dallas Mavericks untrieden. Nodeem déi zwee éischt Matcher vun de Mavericks gewonne goufen, hunn de Shaq an de Wade déi aner véier Matcher konnte fir sech entscheeden. Sou huet de Shaq du seng 4. Meeschterschaft gefeiert.
Wärend der Saison 2007/2008 koum dunn den drëtte Wendepunkt vum Shaq senger Carrière. Hie gouf nämlech matzen an der Saison bei d'Phoenix Suns getrade, amplaz vum Shawn Marion a Marcus Banks. Do hätt hien elo erëm reell Chance fir en Titel ze gewannen. Hie bild elo mam Steve Nash an Amare Stoudemire zu Phoenix e staarken Trio deen immens talentéiert ass.
Arrondissement Boulogne-sur-Mer
Den Arrondissement Boulogne-sur-Mer ass eng franséisch administrativ Andeelung am Departement Pas-de-Calais an der Regioun Hauts-de-France.
Den Haaptuert ass Boulogne-sur-Mer.
Section historique (Institut grand-ducal)
Historique
Am Joer 1845 gouf d'Société pour la recherche et la conservation des monuments historiques dans le Grand-Duché de Luxembourg vu Leit aus der "Bildungsbourgeoisie", déi un Archeologie a Geschicht intresséiert waren, gegrënnt (Fachhistoriker oder -archeologe gouf et sougutt wéi keng an där Zäit). Déi Leit hu sech, am Kontext vum "Nationbuilding", deen deemools zimmlech iwwerall am Gaang war, fir d'Erhale vun den historeschen Temoignagen - am Sënn vu materiellem an immateriellem Patrimoine - vu Lëtzebuerg an Ëmgéigend agesat [de legislativen Text am Memorial, deen d'Gesellschaft guttheescht, schwätzt kloer vum alen Herzogtum, deemno vu Lëtzebuerg a senger gréisster Ausdeenung (1364-1659), als Fuerschungsgebitt. Den éischte President vun där Gesellschaft war de Jurist François-Xavier Wurth-Paquet.
Lycée Hubert-Clément
De Lycée Hubert-Clément ass eng Secondairesschoul zu Esch-Uelzecht. Et ass de fréiere Meedercherslycée, deen 1971 nom lëtzebuergesche Journalist a Politiker Hubert Clément (1889-1953) genannt gouf.
Section historique (Institut grand-ducal)
Historique
D'Gesellschaft gouf méi spéit a Société archéologique ëmbenannt.
Lycée Hubert-Clément
Historique
Fir d'Schouljoer 1910/11 huet zu Esch e kommunale Lycée (« Lycée de jeunes filles municipal » ) mat 2 Klassen an am Ganzen 58 Schülerinnen seng Dieren opgemaach. Schonn ee Joer drop gouf mam Gesetz vum 17. Juni 1911 d'Basis geschaf fir en ëffentlechen Enseignement moyen fir Meedercher an der Stad Lëtzebuerg an zu Esch-Uelzecht mat Hëllef vun deene respektive Gemengen anzeféieren.
Section historique (Institut grand-ducal)
Historique
D'Société archéologique ass 1868 d'Section des sciences historiques (vgl. Mémorial vum 27. Oktober 1868, S. 247, Artikel 3 vum Règlement organique, wou kloer "Section des sciences historiques" steet!) vum deemolegen Institut royal grand-ducal, deem haitegen Institut Grand-Ducal, ginn.
Kaweechelcher
Kaweechelcher sinn eng Famill aus der Uerdnung vun de Knabberdéieren.
Section historique (Institut grand-ducal)
Historique
Eng Lëscht vun den effektive Memberen, vun de Membres correspondants oder agrégés a vun den Éieremembere fënnt een an de Publications de la Section historique de l'Institut grand-ducal de Luxembourg (PSH), Bd. CXXV (2012), op de Ss. 363-368.
Kaweechelcher
Etymologie
Den Numm Kaweechelche staamt vu "kau Eichelchen", en Déierchen, dat Eechele bäisst. An enger lëtzebuergescher Zeitung aus dem Joer 1883 heescht et: Kawêchelchen = kau Eichelchen = ein Thierchen, das Eicheln (Nüsse u. s. w.) kaut (knackt).
Lycée Hubert-Clément
Historique
En Arrêté ministériel vum 20. September 1911 huet festgeluecht, fir d'Diere vum « Lycée de jeunes filles à Esch-s.-Alz ». den 2. Oktober 1911 opzemaachen. De selwechten Dag war och d'Erëffnung vum Lycée de jeunes filles à Luxembourg duerch den Arrêté ministériel vum 26. Juli 1911.
De 5. August 1911 huet de Gemengerot vun der Stad Esch-Uelzecht decidéiert fir der Regierung provisoresch dofir Schoulsäll mam noutwendege Mobilier zur Verfügung ze stellen. De Lycée war uganks provisoresch um zweete Stack an op der Mansard vum ale Stadhaus an der Uelzechtstrooss amenagéiert ier en am September 1917(a bis 1955 ) an d'Gebai vun der fréierer Primärschoul am Escher Schoulbierg verluecht gouf.
Iwwer d'Jore gouf ëmmer méi Plaz gebraucht an zousätzlech Säll hu misste gelount ginn, ë. a. am Stadhaus, am Haus Schuler am Faubourg an an der Haushaltsschoul an der Lëtzebuerger Strooss.
Eréischt 1939 gouf d'Utilité publique fir de Bau vun engem neie Gebai fir de Meedercherslycée deklaréiert. Wéinst dem Zweete Weltkrich – an deem d'Schoul „Staatliche Oberschule für Mädchen“ geheescht huet – koum et dunn awer net zum Neibau.
An Zesummenaarbecht mam Staat huet d'Escher Gemeng vu Mäerz 1952 un, en neit Gebai an der Jean-Pierre-Michels-Strooss baue gelooss. De 24. Abrëll 1955 gouf dat Gebai a Presenz vun der Groussherzogin Charlotte, dem Prënz Felix, de Regierungsmemberen an dem Escher Buergermeeschter Antoine Krier ageweit. Den éischten Direkter an dësem Gebai war den Albert Goedert. Den Dag drop souzen 312 Meedercher a 14 Klassen.
Fir d'Schouljoer 1955/56 waren 365 Schülerinnen ageschriwwen, vun deenen der 214 (59%) vun Esch an de Rescht (151) aus den Nopeschgemenge koumen.
Wéi am Laf vun der Zäit d'Klasseneffektiver bis op 50 eropgaange waren, goufen am September 1965 véier Klassesäll am Schoulhaff an zwéi Pavillonen ageriicht. 1969/70 waren 860 Schülerinnen ageschriwwen.
Eng Vergréisserung vum Lycée gouf mam Gesetz vum 27. Juni 1968 vun der Chamber approuvéiert : an enger éischter Phase de Bau vun engem Fligel fir Klassesäll fir e Budget vu 45 Millioune Frang an an enger zweeter Phase eng Kantin an eng Schwämm fir 43 Milliounen Frang. Fir d'Vergréisserung vum Schoulareal z'erméiglechen, huet de Staat 20 Ar Terrain mat der Arbed getosch.
Nodeem d'Gesetz vum 10. Mee 1968 et erlaabt huet, "Mixteklassen" opzestellen, hunn am Schouljoer 1970/71 déi éischt 30 Jongen do d'Bänke gedréckt.